**1. Søborg Gruppe – Familiespejder, hjælp til planlægning**

Planlægning af søndagenes aktiviteter går på skift mellem de forskellige familier. Vi har her beskrevet rammen for møderne og vedlagt nogle links til aktiviteter og lege.

Det er en god ide at gå 2-3 familier sammen om at arrangere en dag. Men husk at alle øvrige forældre selvfølgelig hjælper til på dagen, så det er vigtigt at give klare instrukser til alle, så alle ved hvordan man kan hjælpe med til at køre aktiviteterne. Det plejer at virke godt med 3 aktivitetsbaser, hvor børn (og voksne) kan cirkulere rundt i de tre patruljer.

Når aktiviteterne planlægges skal I huske at målgruppen er børn i alderen 3-6 år, og at der derfor helst skal være opgaver børnene selv kan løse evt. med hjælp fra deres forældre.

**Ramme for dagen:**

Vi mødes hver anden søndag ved spejderhytten\*) fra kl. 10.00-12.00 (Lige uger)

1. Samling, velkomst og sang ved Spejderlederne - som herefter giver ordet til dem, der står for dagens aktiviteter
2. Navneleg, navneopråb eller anden navneaktivitet - hvor vi øver navne både for nytilkomnes skyld, men også for at vi alle ved hvem er hvem og familierelationer ;- )
3. Aktiviteter
4. Leg/ Sangleg
5. Aktivitet og Bålmad
6. Fælles oprydning
7. Afslutning/samling - tak for i dag og snak om næste gang vi mødes

\*) Evt. ture i skoven, mosen eller kano kræver info til de øvrige familier i god tid om evt. kørsel, madpakker og andre forberedelser.

Udgifter refunderes ved at bilag afleveres til Marie (send et foto/scan af kvitteringen til marie.baek.rose@gmail.com). Som tommelfingerregel kan der bruges omkring 200 kr. pr. gang.

I må gerne tænke spejdertemaer ind i aktiviteterne. På det danske spejderkorps hjemmeside (www.dds.dk) kan man læse en masse om fx. spejderbevægelsens historie, værdigrundlag og spejderloven.

Udsend gerne en mail i ugen op til vi mødes med beskrivelse af hvad de enkelte spejdere skal medbringe eller forberede.

På hjemmesiden – <http://www.soeborggruppe.dk/familie> – kan man finde vores halvårsprogram, adresse/telefon/mail-liste på de indmeldte spejdere og lederne, kalender med møder og ture, generel info om gruppen. Desuden vil tilmeldinger til hytteture foregå via hjemmesiden.

Hent selv mere inspiration på DDS.dk, hvor man kan søge specifikt efter mikrober (3-6 år) eller evt. mikroer. Eller søg på google efter f.eks. bålmad, udeaktiviteter, børnelege.

Nyttige links:

<http://dds.dk/aktiviteter> eller <http://dds.dk/familiespejdmaerker>

<http://www.skoven-i-skolen.dk/>

<http://spejderaktiviteter.dk/>

<http://fdf.dk/aktivitetsideer/legedatabasen/>

Naturkatapulten, Danmarks naturfredningsforening: <http://www.dn.dk/Default.aspx?ID=22130>